Night Moves (film, 1975)
<s>Night Moves, u Jugoslaviji prikazan pod naslovom Noćna kretanja, je američki kriminalistički film snimljen 1975. godine u režiji Arthura Penna, poznat kao jedno od prvih značajnijih ostvarenja žanra koji će kasnije postati poznat kao neo-noir.</s><s>Protagonist, čiji lik tumači Gene Hackman, je privatni detektiv koga ostarjela glumica angažira da joj pronađe mladu kćer (čiji lik tumači Melanie Griffith).</s><s>Radnja prikazuje kako je pronalazi na setu hollywoodskog filma, ali okruženu muškarcima koji je žele iskoristiti, kao i onima upetljanima u krijumčarenje i druge ilegalne poslove koji će dovesti do krvoprolića.</s>

<s>Penn je Night Moves snimio u vrijeme kada je bio jedna od režiserskih zvijezda Novog Hollywooda, a, prema vlastitim riječima, inspiraciju za film je pronašao u francuskom art-filmu Mon nuit chez Maud, odnosno njegovom protagonistu koji je izložen svakojakim moralnim iskušenjima.</s><s>Kritičari su, međutim, u filmu pronašli daleko više uticaja klasičnih film noira, ali i općeg pesimističnog raspoloženja koje je zahvatilo tadašnju Ameriku nakon naftnog šoka i afere Watergate.</s><s>To se, između ostalog, odrazilo u tome da se protagonist susreće sa likovima koji su potpuno izopačeni i amoralni, a kulminiralo u izuzetno nasilnoj i mračnoj završnici.</s><s>Pažnju publike i šire javnosti je, međutim, daleko više privuklo to što se tada 17-godišnja Griffith u nekoliko scena pojavila gola, a što je bilo izvorom brojnih kontroverzi.</s><s>Night Moves nije uspio na kino-blagajnama, ali je od kritike dobio pohvale, te se često navodi kao posljednji uspješni film u Pennovoj karijeri.</s>

<s>Uloge</s>

<s>Gene Hackman ...</s><s>Harry Moseby
Susan Clark ...</s><s>Ellen Moseby
Jennifer Warren ...</s><s>Paula
Edward Binns ...</s><s>Joey Ziegler
Harris Yulin ...</s><s>Marty Heller
Kenneth Mars ...</s><s>Nick
Janet Ward ...</s><s>Arlene Iverson
James Woods ...</s><s>Quentin
Anthony Costello ...</s><s>Marv Ellman</s>

<s>John Crawford ...</s><s>Tom Iverson
Melanie Griffith ...</s><s>Delly Grastner
Ben Archibek ...</s><s>Charles
Dennis Dugan ... dječak
C.J. Hiack ... djevojčica
Maxwell Gail, Jr. ...</s><s>Stud
Susan Barrister ... prodavačica karata
Larry Mitchell ... prodavač karata</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Trileri
Dramski filmovi
Filmovi o snimanju filmova
Neo-noir</s>

